17 Re tshwanetse go rapela Jehofa gore a re neye moya o o boitshepo. (Luke 11:13) Go dira jalo go tla re thusa go nonotsha tsela e re tlhatswegileng pelo ka yone gore popo ke tiro ya seatla sa Modimo. Gompieno palo ya bolatolamodimo le ya batho ba ba dumelang thuto ya gore ditshedi di iphetogela ka botsone go nna tse dingwe e ntse e oketsega mme dithuto tseo tsa maaka di ikaegile ka mabaka a a sa utlwaleng. Ga re a tshwanela go boifisiwa ke tsela eno e e phoso ya go akanya e e ntseng e anama. Bakeresete botlhe ba tshwanetse go ipaakanyetsa go emelana le tlhaselo eno mmogo le kgatelelo ya balekane e e tsamaisanang le yone.—Bala Bakolosa 2:8. 4. Tlhagafalela Bodiredi: Metsotso e le 15 kgotsa kwa tlase. Karolo eno e diretswe go thusa baboledi gore ba tokafatse tsela e ba rerang le e ba rutang ka yone. Fa baboledi ba neilwe puo ya loeto lwa ntlha le ya fa o boa lekgetlo la ntlha, dintlha tsa bone di tshwanetse go tsamaisana le tse di mo tsebe 1 ya Bukana ya Botshelo le Bodiredi. Baboledi ba ka itlhophela gore a ba tla naya mong wa ntlo kgatiso e re e dirisang go ruta batho Baebele kgotsa go mo tshamekela nngwe ya dibidio tse re di bontshang batho mo bodireding. Bukana ya Pokano ya Botshelo le Bodiredi e bontsha nako e puo nngwe le nngwe e e abetsweng mme ka dinako tse dingwe go nna le ditaelo tsa kafa puo e tshwanetseng go neelwa ka gone. Baithuti ga ba tlhoke go tsenya tshedimosetso e e oketsegileng e le fela gore ba dirise nako yotlhe e ba e abetsweng. Fa puo e baakanyeditswe sentle, e kgona go fela pele ga nako. Fa go tlhokega, bagolwane le bone ba ka nna ba newa dipuo tsa karolo eno.